
Text rozhodnutia
Súd: Krajský súd Nitra Spisová značka: 23Sa/75/2017 Identifikačné číslo súdneho spisu: 4017200432 Dátum vydania rozhodnutia: 13. 11. 2017 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2017:4017200432.2 Uznesenie Krajský súd v Nitre, v právnej veci žalobcu: A.. K. D., nar. XX. XX. XXXX, bytom T. XXX/X, S., práv. zastúpeného: Advokátska kancelária ŠKODLER & PARTNERS, s. r. o., so sídlom Dobšinského 12, 811 05 Bratislava IČO: 47 238 232, proti žalovanému: Sociálna poisťovňa, ústredie, so sídlom Ul. 29. augusta 8-10, Bratislava, o preskúmanie zákonnosti rozhodnutia žalovaného zo dňa 20. júna 2017 č. 32444-3/2017-BA, takto r o z h o d o l : Krajský súd v Nitre p o s t u p u j e vec Krajskému súdu v Trnave ako vecne a miestne príslušnému. o d ô v o d n e n i e : 1. Žalobca sa žalobou doručenou Krajskému súd v Nitre dňa 13. 07. 2017 domáhal preskúmania zákonnosti rozhodnutia žalovaného zo dňa 20. 06. 2017 č. 32444-3/2017-BA. Žalobou napadnutým rozhodnutím žalovaný odvolanie žalobcu proti rozhodnutie správneho orgánu prvého stupňa, t. j. Sociálnej poisťovne, pobočka Galanta, odmietol a odvolaním napadnuté rozhodnutie zo dňa 27. 01. 2017 č. 700-0600003617-GC09/17 potvrdil. Sociálna poisťovňa, pobočka Galanta dňa 27. 01. 2017 rozhodla, že žalobcovi nezaniklo povinné nemocenské poistenie a povinné dôchodkové poistenie dňa 31. 08. 2008. 2. Podľa § 97 zákona č. 162/2015 Z. z. Správny súdny poriadok (ďalej len „SSP“), ak tento zákon neustanovuje inak, správny súd kedykoľvek počas konania prihliada na to, či sú splnené podmienky, za ktorých môže správny súd konať a rozhodnúť (ďalej len "procesné podmienky"). 3. Podľa § 10 SSP, na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 4. Podľa § 13 ods. 3 SSP, v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 5. Podľa § 18 ods. 2 prvá veta SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. 6. Správny súd po zistení právomoci a vecnej príslušnosti skúma ako procesnú podmienku miestnu príslušnosť. S poukazom na vyššie citované zákonné ustanovenia Krajský súd v Nitre zistil, že v konaní o správnej žalobe v sociálnych veciach podľa § 6 ods. 2 písm. c) SSP je miestne príslušný krajský súd, v ktorého obvode má žalobca adresu trvalého pobytu. Nakoľko žalobca má adresu trvalého pobytu Cukrovar 217/3, Sládkovičovo, Trnavský kraj, miestna príslušnosť sa bude spravovať v zmysle § 13 ods. 3 SSP. 7. V intenciách vyššie uvedených zákonných skutočností Krajský súd v Nitre dospel k záveru, že nie je daná jeho miestna príslušnosť na konanie v predmetnej veci, a preto rozhodol tak, ako je uvedené vo výrokovej časti tohto uznesenia a vec z dôvodu jeho miestnej príslušnosti postúpil Krajskému súdu v Trnave na ďalšie konanie. 8. Správny súd takto rozhodol pomerom hlasov 3:0 (§ 3 ods. 9 zák. č. 757/2004 Z. z. o súdoch a o zmene a doplnení niektorých zákonov v znení neskorších predpisov). Poučenie: Proti tomuto uzneseniu nie je prípustná kasačná sťažnosť (ust. § 439 ods. 2 písm. d/ zákona č. 162/2015 Z. z. Správneho súdneho poriadku).

